અમારી પણ કેટલીક ભૂલો કે ક્ષતિ થતી હોય છે. આખરે અમારે પણ જીવંત વ્યકિતઓ સાથે કામ લેવાનું છે. શિક્ષક હંમેશા સ્વમાનથી જીવવા ટેવાયેલો હોય છે. શિક્ષક પાસે સત્યની, પ્રમાણિકતાની, નિષ્ઠાની અને સદગુણોની ઊંચી અપેક્ષા સમાજ રાખે છે. શિક્ષક આ અપેક્ષાઓ પૂર્ણ કરવા સતત પ્રયત્નશીલ હોય છે. તેથી જ સમાજમાં તેને ગુરૂનું સ્થાન પ્રાપ્ત થયું છે. પણ બાળક ગુરૂ પાસે ખૂબ ઓછો સમય રહે છે. તેથી ઘરના સમાજના સંસ્કારોને પ્રતિબિંબ તેના પર વિશેષ પડે છે. બાળકના ઉજવળ ભવિષ્ય માટે આપણે સૌ સાથે બેસીને વિચારોનું આદાન પ્રદાન કરીએ તેવો અમારા શુભ પ્રયત્ન છે. અમારા પક્ષે કોઈ ખામી કે ક્ષતિ હોય તો અમોને વિના સંકોચે તે જણાવો અમો તેને સુધારવા સંનિષ્ઠ પ્રયત્નો કરીશું. અમારે પણ સાંભળવા છે તેથી અમોએ ઘર ચલો અભિયાન શરૂ કરીને વાલીનો ઘરે જઈને સંપર્ક કરવાનો એક આગવો પ્રયાસ કર્યો છે. તેમાં આવનાર શિક્ષક મિત્રો સાથે નિખાલસ ચર્ચા કરી સાથ સહકાર આપવા નમ્ર વિનંતી.